**የጥናት መምሪያ**

**መጽሐፍ ቅዱሳዊ መሠረቶች**

**ሞጁል አራት - የሉቃስ ወንጌል**

መመሪዎች፡ እያንዳንዱ የጥናት መምሪያ በእያንዳንዱ ሞጁል ውስጥ ከሚሸፈኑት ዋና ዋና ጎራዎች ጋር በሚጣጣሙ የጊዜ መለያዎች ተከፋፍሎዋል፡፡ ክፍሎቹም ሁለት ዋና ዋና ምድቦችን ይዘዋል፡፡ **ማስታወሻ ለመያዝ የሚያስችሉ** **ውቅረ-ነገሮች** እና **የክለሳ ጥያቄዎች**፡፡ በቪዲዮ የሚቀርቡትን ትምህርቶች በማድመጥ ተገቢ **ማስታወሻዎችን ለመያዝ ያስችላችሁ ዘንድ አስተዋጽዖዎችን ተጠቀሙ**፣ በሞጁሉ ላይ ለሚቀርብላችሁ ፈተና ዝግጅት የሚጠቅሟችሁን **የክለሳ ጥያቄዎች** ምላሽ ስጡባቸው፡፡ የማጥኛ ጽሑፎቹን በተሻለ መንገድ ለመጠቀም የሚያስችሏችሁን የተሻሉ መረጃዎች ለማግኘት ያስችላችሁ ንድፍ፣ የተማሪዎቹን የመምሪያ ማኑዋል መለስ ብላችሁ ቃኙ፡፡ በተጨማሪም፣ የጥናት መምሪያዎቹ በኮርሱ ላይ ለሚጠብቃችሁ ፈተና በምታደርጉት ዝግጅት የጎላ አስተዋጽዖ ስለሚኖራቸው በአግባቡ ቅጂ እያስቀራችሁ ሂዱ፡፡

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

**ከ 0:00 – 28:20 ደቂቃዎች በምናገኛቸው ትምህርቶች ማስታወሻ ለመያዝ የሚያስችለን አስተዋጽዖ**

መግቢያ

I. ዳራ

 ሀ. ጸሐፊ

 1. ትውፊታዊ አመለካከት

 2. የግል ታሪክ

 ለ. ተቀዳሚ ተደራሲያን

 1. ቴዎፍሎስ

 2. ሰፋ ያሉት ተደራሲያን

 ሐ. ወቅት

 1. ቀን

 2. ዓላማ

**የክለሳ ጥያቄዎች**

1. የሉቃስ ወንጌል እና የሐዋርያት ሥራ መጻሕፍት በተመሳሳይ ሰው እንደተጻፉ አብዛኞቹ ምሁራን የሚስማሙት ለምንድን ነው?

2. የሉቃስ ወንጌልና የሐዋርያት ሥራ በሉቃስ ስለመጻፋቸው የሚጠቁመንን ማስረጃ አብራሩ።

3. ጥንታውያን ጽሑፎች የተጻፉባቸውን ቀናት ለመወሰን የተለመዱት መንገዶች ምንድን ናቸው?

4. በርዕሱ ውስጥ "ወንጌል ሉቃስ እንደጻፈው" የሚል የተጻፈበትና በ180 ዓ.ም. እንደተጻፈ የሚነገርለት ጽሑፍ ስም ማን ይባላል?

5. የአዲስ ኪዳን መጻሕፍትን ዝርዝር የያዘው፣ ታዋቂውና ጥንታዊ የሆነው፣ ሦስተኛውን ወንጌል ለሉቃስ የሰጠው ሰነድ (170-180 ዓ.ም.) ስም ማን ነው?

6. የጸረ-ማርሲዮናውያን መግቢያ ስለ ሦስተኛው ወንጌል የተናገረውን ጻፉ።

7. ሉቃስ በወንጌሉ የዘገበውን የኢየሱስ ሕይወት መረጃ ያገኘው እንዴት ነው?

8. ስለ ሦስተኛው ወንጌል ጸሐፊ፣ ስለ ሉቃስ ጥቂት ቁልፍ የሆኑ እውነታዎችን ጻፉ።

9. የሉቃስ ወንጌልና የሐዋርያት ሥራዎች ስለተጻፉለት ሰው ጥቂት ቁልፍ እውነታዎችን ጻፉ።

10. በጅማሬው ላይ ከጠቀሰው ሰው ባሻገር፣ ሉቃስ ወንጌሉን ሲጽፍ ተደራሽ ያደረጋቸው ሰፊዎቹ ተደራሲያን እነማን ነበሩ?

11. የሉቃስ ወንጌል የተጻፈበትን ሊሆን እንደሚችል ዘመን የሚጠቁሙንን ማስረጃዎች ጥቀሱ።

12. የሉቃስ ወንጌል ዓላማ ምንድን ነበር?

**ከ 28:20 – 1:34:45 ደቂቃዎች በምናገኛቸው ትምህርቶች ማስታወሻ ለመያዝ የሚያስችለን አስተዋጽዖ**

II. አወቃቀርና ይዘት

 ሀ. የኢየሱስ አጀማመር (1:5-4:13)

 1. የመወለዱ ብሥራት

 2. መወለድና የልጅነት ዘመን

 3. ዮሐንስ ኢየሱስን መለየቱ

 4. የእግዚአብሔር ልጅነቱ መረጋገጡ

 ለ. የኢየሱስ አገልግሎት በገሊላ (4:14-9:50)

 1. የናዝሬት ስብከቱ

 2. ትምህርቱና ተዓምራቱ

 3. መጥምቁ ዮሐንስ

 4. ትምህርቱና ተዓምራቱ

 5. የዐሥራሁለቱ ሐዋርያት ዝግጅት

 ሐ. ኢየሱስ ወደ ኢየሩሳሌም ያደረገው ጉዞ (9:51-19:27)

 መ. የኢየሱስ አገልግሎት በኢየሩሳሌምና በአቅራቢያዋ (19:28-21:38)

 ሠ. የኢየሱስ ስቅለትና ትንሣኤ (22:1-24:53)

**የክለሳ ጥያቄዎች**

1. በትምህርታችን መሠረት፣ አራቱም ወንጌላት ሰፋ ባለው መመዘኛ የኢየሱስን ሕይወት በዘመን ቅደም ተከተል መሠረት ያሰፈሩት ሲሆን፣ ጠበብ ባለው መመዘኛ ግን የተለያዩ መምሪያዎችን ተጠቅመዋል። ሉቃስ የኢየሱስን ሕይወት ክንውኖች ሲዘግብ ጠበብ ባለው መመዘኛ የተጠቀመበት ዋና መምሪያ ምንድን ነው?

2. በትምህርቱ እንደተማራችሁት፣ ስሞችንና ማጣቀሻዎችን በመስጠት፣ የማርቆስን ወንጌል አምስቱን ዋና ክፍሎች በትክክለኛው ቅደም ተከተላቸው አስቀምጧቸው።

3. የምርኮው ዘመን በመቶዎቹ የሚቆጠሩ ዓመታትን እንደሚወስዱ በዳንኤል 9ውስጥ የተነበየው ደግሞም የመጥምቁ ዮሐንስና የኢየሱስን መወለድ ያበሰረው መልአክ ስም ማነው?

4. ከታች የተዘረዘሩትን የእያንዳንዳቸውን መገለጫ አብራሩ:

 ኤልሳቤጥ

 ዘካርያስ

 ስምዖን

5. በማርያምና በኤልሳቤጥ መካከል ያለው ዝምድና ምንድን ነው?

6. ኢየሱስ በመጥምቁ ዮሐንስ ለምን ተጠመቀ?

7. ከሚከተሉት የመጽሐፍ ቅዱስ ጥቅሶች ጋር የምትተዋወቁ መሆኑን አረጋግጡ:

 ሉቃስ 4:18-21

 ሉቃስ 22:67-70

 ሉቃስ 23:43

 ሉቃስ 23:46

8. "በመስክ ላይ በቀረበው ስብከት" እና "በተራራው ላይ ስብከት" መካከል ያለውን ልዩነት ትምህርቱ እንዴት እንዳብራራው ግለጹ?

9. ዮሐንስ ደቀመዛሙርቱን ኢየሱስ እርሱ መሲሁ መሆን አለመሆኑን እንዲጠይቁ በላካቸው ጊዜ ኢየሱስ መልስ የሰጣቸው እንዴት ነበር?

10. የኢየሱስ ተዓምራቶች ዋና ዓላማ ምን ነበር?

11. ኢየሱስ ወደ ኢየሩሳሌም በሚጓዝበት ወቅት ኢየሱስ ያስተማራቸውን ትምህርቶች ርዕሶች ጥቀሱ።

**ከ 1:34:45 – 2:08:11 ደቂቃዎች በምናገኛቸው ትምህርቶች ማስታወሻ ለመያዝ የሚያስችለን አስተዋጽዖ**

III. ዋና ዋና መሪ ሃሳቦች

 ሀ. የድነት መግለጫ

 ለ. እግዚአብሔር አዳኝ ነው

 1. የእግዚአብሔር ኃይል

 2. የእግዚአብሔር ዕቅድ

 3. የእግዚአብሔር ልጅ

 ሐ. የዳኑ ሰዎች

 1. አህዛብ

 2. ኃጢአተኞች

 3. ሴቶች

 4. ድሆች

ማጠቃለያ

**የክለሳ ጥያቄዎች**

1. ከትምህርቱ ባገኛችሁት ትምህርት መሠረት፣ የሉቃስን ወንጌል አምስት ዋና ዋና መሪ ሃሳቦች ዘርዝሩ።

2. በትምህርቱ መሠረት፣ የሉቃስ ወንጌል ልዩ ትኩረት ምንድን ነው?

3. ትምህርቱ ድነትን የተረጎመው እንዴት ነው?

4. በትምህርቱ መሠረት፣ ድነት በተቀዳሚነት የ----------------- ጉዳይ ነው።

5. ኢየሱስ ድነት ከሰዎች ጋር ስላለው ግንኙነት ያስተማረው ምንድን ነው?

6. ኢየሱስ የእግዚአብሔርን ዕቅድ የፈጸመ መሆኑን ለማሳየት፣ ኢየሱስ የሠራው ነገር --------------------- ነው በማለት ሉቃስ ደጋግሞ ይናገራል።

7. እንደ ሉቃስ ወንጌል ዘገባ መሠረት፣ “ታናናሾች፣ ኋለኞች እና የጠፉ ሰዎች የእግዚአብሔር መንግሥት --------------------------- ይሆናሉ።”

8. እንደ ሉቃስ ወንጌል ዘገባ፣ በዳኑ ሰዎች ቡድን ውስጥ ከሚካተቱት ግርምታን የሚጭሩ ህዝቦች መካከል የተጠቀሱት የትኞቹ ናቸው?